ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

ความเป็นมาและภาพรวมการประกอบธุรกิจของบริษัทฯ

  บริษัท ฯ เริ่มประกอบธุรกิจในปี 2512 โดยดำเนินการผลิต
  ผลิตภัณฑ์พลาสติกเครื่องใช้ในครัวเรือนและได้พัฒนาความสามารถในการผลิตของบริษัทฯ
  จนสามารถเปลี่ยนนโยบายการดำเนินธุรกิจของบริษัทฯ เป็นการผลิตชิ้นส่วนเพื่องานอุตสาหกรรม
  หรือ Engineering parts
  ต่อมาเพื่อเป็นการให้บริการแก่ลูกค้าได้กว้างขึ้นจึงเปิดหน่วยงานพ่นสีประกอบชิ้นส่วนพลาสติกขึ้น
  และได้มีการจดทะเบียนแปรสภาพเป็น บริษัท ยูเนี่ยนพลาสติก จำกัด (มหาชน) เมื่อวันที่ 30
  มีนาคม 2537 ทะเบียนเลขที่ บมจ. 346 เพื่อเป็นแนวทางในการดำเนินธุรกิจ
  โดยมีรายละเอียดพอสังเขป

บริษัทฯ จดทะเบียนประกอบธุรกิจประเภทรับจ้างฉีดชิ้นส่วนพลาสติก และผลิตแม่พิมพ์
โดยมีกระบวนการผลิตที่ครบวงจร เพื่อตอบสนองความต้องการของลูกค้าแบบ One Stop Service
ประกอบด้วย

-   การรับจ้างฉีดชิ้นส่วนพลาสติก การขึ้นรูป THERMO PLASTIC INJECTION MANUFACTURING
    นอกจากนี้ยังมีมีกระบวนการผลิต การพ่นสี และ การ SILKSCREEN

-   การบริการรับจ้างผลิตแม่พิมพ์ฉีดพลาสติก ด้วยการนำเทคโนโลยี CAD/CAM
    มาใช้ในการออกแบบและผลิตแม่พิมพ์ (High Speed Machining)
    รวมถึงเทคโนโลยีการขึ้นรูปแม่พิมพ์ด้วยความเร็วสูง

1.1 วัตถุประสงค์และเป้าหมายในการดำเนินธุรกิจ (GOAL)

บริษัทฯ
ได้กำหนดวิสัยทัศน์และพันธกิจขึ้นมาเพื่อนำไปกำหนดวัตถุประสงค์และเป้าหมายในการดำเนินธุรกิจที่มุ่งเน้นการเติบโตอย่างต่อเนื่องและยั่งยืนเพื่อก้าวไปสู่ความเป็นเลิศขององค์กร
รวมถึงความรับผิดชอบต่อสังคม ชุมชน และรักษาสิ่งแวดล้อม
พร้อมทั้งวิเคราะห์หาแรงขับเคลื่อนกลยุทธ์
เพื่อผลักดันแผนธุรกิจขององค์กรให้เกิดการปฏิบัติการอย่างจริงจัง
นอกจากนี้บริษัทได้กำหนดค่านิยมและวัฒนธรรมองค์กร
ซึ่งจะมีส่วนช่วยในการส่งเสริมและสนับสนุนให้สามารถบรรลุวัตถุประสงค์ดังกล่าว

วิสัยทัศน์

  เป็นบริษัทที่มีศักยภาพการแข่งขันระดับโลก

  มีประสิทธิผลโดยรวมของเครื่องจักร = 85%

พันธกิจ

  1. เพื่อเป็นที่หนึ่งด้านผลิตภัณฑ์ที่มีคุณภาพและการส่งมอบ

  2. ราคาสามารถแข่งขันได้ในตลาด

  3.
  ข้อมูลข่าวสารสามารถเข้าถึงได้ในทุกระดับและช่องทางสื่อสารทั้งในแบบเป็นทางการและไม่เป็น

  ทางการ

  4. ให้บริการที่ดีที่สุดด้วยมูลค่าเพิ่มให้กับลูกค้า

  5. สร้างความแตกต่างโดยการประยุกต์ใช้ประสบการณ์และความชำนาญเพื่อมูลค่าเพิ่มให้ลูกค้า

  6. เป็นบริษัทที่มีระบบการกำกับดูแลกิจการที่ดี

ค่านิยม

  1. ยึดมั่นในความชื่อสัตย์อย่างไม่มีวันเปลี่ยนแปลง โดยอยู่บนพื้นฐานของความจริง กล้าพูด
  กล้าทำ ในสิ่งที่

  ถูกต้อง

  2. มุ่งไปข้างหน้า มุ่งมั่นสู่ความเป็นเลิศ ไม่ลังเล ตั้งเป้าหมายที่ท้าทายมาก
  และพยายามทำให้ได้

3. ยึดมั่นในผลงานที่มีคุณภาพและเป็นรูปธรรม โดยยึดหลักการใช้ต้นทุนและเวลาที่น้อยที่สุด

4. เปิดใจให้กว้างเพื่อรับความคิดใหม่ แสวงหาความรู้จากทุกหนทุกแห่งในทุกด้าน และจากทุกคน

นำมาปรับปรุงให้ได้ประโยชน์สูงสุด

5. มุ่งมั่น มั่นใจในการทำงานร่วมกับผู้อื่นได้ทุกคน โดยไม่มีเส้นแบ่งกั้น การสร้างทีมที่หลากหลาย

6. ใช้สมองคิดอ่านให้ได้เต็มที่ พัฒนาศักยภาพของการคิด การพิจารณาให้ละเอียดรอบคอบ

และชาญฉลาด

7. แสวงหาและไม่กลัวความเปลี่ยนแปลง หลีกเลี่ยงการทำงานแบบมากขั้นตอน

วัฒนธรรมองค์กร

เป็นองค์กรที่มีความคล่องตัวสูง สามารถรองรับสถานการณ์ที่มีการเปลี่ยนแปลงและการแข่งขันสูง
มีการกำหนดเป้าหมายที่ท้าทาย เน้นคุณภาพผลิตภัณฑ์การบริการและการส่งมอบที่ดี
มีประสิทธิภาพสร้างความพึงพอใจให้กับลูกค้า การพัฒนาบุคลากรและเทคโนโลยี
เป็นไปอย่างต่อเนื่อง เพื่อตอบสนองความต้องการของตลาด
โดยบุคลากรทุกคนจะเข้ามามีส่วนร่วมในการเสนอข้อคิดเห็นและร่วมกันปฏิบัติให้ออกมาเป็นรูปธรรม
โดยยึดหลัก คุณธรรม คุณภาพ คุณประโยชน์ เป็นสำคัญ

วัตถุประสงค์ (Objectives)

1.  เพื่อมุ่งมั่นในการสร้างผลิตภัณฑ์และบริการเพื่อให้ลูกค้าพึงพอใจบนพื้นฐานการปรับปรุงอย่างต่อเนื่อง

2.  เพื่อให้มีผลตอบแทนที่เหมาะสมและมีการเจริญเติบโตทางธุรกิจอย่างยั่งยืน

3.  เพื่อเป็นที่น่าเชื่อถือของลูกค้า และผู้มีส่วนได้เสียทางธุรกิจ

เป้าหมาย (Goals)

-   ให้มีผลตอบแทน (ROE) ไม่ต่ำกว่า 10% ต่อปี

กลยุทธ์ (Strategies)

1.  มุ่งเน้นสร้างความพึงพอใจให้กับลูกค้าในด้านคุณภาพของสินค้าและบริการ

2.  มุ่งเน้นความรับผิดชอบต่อผู้มีส่วนได้เสีย

3.  มุ่งเน้นการเพิ่มศักยภาพขององค์กร เพื่อตอบสนองความต้องการของตลาด

    2.  การเปลี่ยนแปลงและการพัฒนาการที่สำคัญ

การประกอบธุรกิจและการบริหารงานในระยะเวลา 3 ปีที่ผ่านมา บริษัทฯ
ได้มีการจัดหาเครื่องจักรและอุปกรณ์ที่เกี่ยวข้องกับกระบวนการผลิต
เพื่อปรับปรุงประสิทธิภาพของกระบวนการผลิต และรักษามาตรฐานคุณภาพของผลิตภัณฑ์
และการลดค่าใช้จ่าย รวมถึงด้านต้นทุนการผลิต
ทั้งนี้มีการปรับปรุงสภาพแวดล้อมในการทำงานให้ดีขึ้น
โดยมีการปรับปรุงพื้นโรงงานที่รองรับการติดตั้งเครื่องจักรขนาดใหญ่ให้เป็นไปตามมาตรฐาน
รวมถึงการสร้างกำแพงกั้นน้ำ เพื่อป้องกันความเสี่ยงที่เกิดขึ้นจากอุทกภัย
มีการนำโปรแกรมสำเร็จรูปมาปรับใช้ในระบบการทำงานเพื่อให้เกิดความคล่องตัว
และได้มีการขยายระบบบริหารคุณภาพ ISO/TS 16949 : 2009 ไปที่โรงงานบางปะกง
เพื่อรองรับภาคธุรกิจยานยนต์ที่มีการเติบโตอย่างรวดเร็วในภูมิภาคตะวันออกของประเทศ

1.3 โครงสร้างการถือหุ้นของกลุ่มบริษัท

บริษัทฯ มีรูปแบบการถือหุ้น โดยแบ่งออกเป็นบริษัทร่วม และบริษัทที่เกี่ยวข้องดังนี้

บริษัทร่วม หมายถึง บริษัท พีเอสวีโมลด์ จำกัด ประกอบธุรกิจประเภท รับจ้างผลิต จำหน่ายแม่พิมพ์
สำหรับผลิตอุปกรณ์และเครื่องมือเครื่องใช้ทุกชนิด โดย บริษัท ยูเนี่ยนพลาสติก จำกัด (มหาชน)
ถือหุ้น 25%

บริษัทที่เกี่ยวข้อง หมายถึง บริษัท ยูเนี่ยนนิฟโก้ จำกัด
ประกอบธุรกิจประเภทรับจ้างและผลิตชิ้นส่วนพลาสติก โดย บริษัท ยูเนี่ยนพลาสติก จำกัด (มหาชน)
ถือหุ้นอยู่ 19.9976 %

2. ลักษณะการประกอบธุรกิจ

การประกอบธุรกิจของแต่ละสายผลิตภัณฑ์

โครงสร้างรายได้

โครงสร้างรายได้ของบริษัทฯซึ่งมีรายได้หลักจากการรับจ้างฉีดชิ้นส่วนพลาสติกผลิตแม่พิมพ์และจำหน่ายผลิตภัณฑ์ดังนี้

+---------------+-----------+----+-----------+----+-----------+----+
| ผลิตภัณฑ์/บริการ  | ปี 2556    | %  | ปี 2555    | %  | ปี 2554    | %  |
|               |           |    |           |    |           |    |
|               | ราย       |    | ราย       |    | ราย       |    |
|               | ได้(พันบาท) |    | ได้(พันบาท) |    | ได้(พันบาท) |    |
+---------------+-----------+----+-----------+----+-----------+----+
| 1.            | 839,246   | 8  | 987,453   | 9  | 740,193   | 8  |
| ชิ้นส่วนพลาสติก   |           | 6. |           | 1. |           | 7. |
|               |           | 82 |           | 31 |           | 33 |
+---------------+-----------+----+-----------+----+-----------+----+
| 2. ผลิตแม่พิมพ์   | 72,306    | 7. | 42,132    | 3. | 42,530    | 5. |
|               |           | 48 |           | 89 |           | 02 |
+---------------+-----------+----+-----------+----+-----------+----+
| 3. รายได้อื่นๆ   | 55,106    | 5. | 51,955    | 4. | 64,866    | 7. |
|               |           | 70 |           | 80 |           | 65 |
+---------------+-----------+----+-----------+----+-----------+----+
| รวมรายได้      | 966,658   | 1  | 1,081,540 | 1  | 847,589   | 1  |
|               |           | 00 |           | 00 |           | 00 |
+---------------+-----------+----+-----------+----+-----------+----+

การประกอบธุรกิจของแต่ละสายผลิตภัณฑ์

2.1 ลักษณะผลิตภัณฑ์และบริการ

ลักษณะของผลิตภัณฑ์ หรือบริการ บริษัทฯ แยกผลิตภัณฑ์ออกตามประเภทที่ลูกค้าจ้างผลิตได้ดังนี้

2.1.1 ชิ้นส่วนพลาสติก ประกอบด้วย ชิ้นส่วนยานยนต์ ชิ้นส่วนเครื่องใช้ไฟฟ้า ชิ้นส่วนพลาสติก
สำหรับผลิตภัณฑ์ที่ใช้ในครัวเรือน และ ชิ้นส่วนกระติกน้ำ

2.1.2 แม่พิมพ์ฉีดพลาสติกเพื่อสนับสนุนการผลิตชิ้นส่วนพลาสติก ประกอบด้วย แม่พิมพ์ที่เป็น
ชิ้นส่วนยานยนต์ แม่พิมพ์ที่เป็นชิ้นส่วนเครื่องใช้ไฟฟ้าและแม่พิมพ์อื่นๆที่ลูกค้าเป็นผู้จ้างทำ

2.1.3 งานพ่นสีพลาสติกสำหรับชิ้นงานพลาสติกในข้อ 2.1.1 ซึ่งต้องการความสวยงามทั้งสี Air
Dry

และสี 2K

2.2 การตลาดและการแข่งขัน

2.2.1 นโยบายการตลาด

บริษัทฯ
มีความมุ่งมั่นในการที่จะผลิตสินค้าที่มีคุณภาพตรงตามความต้องการของลูกค้าในด้านของราคาที่แข่งขันกับบริษัทในกลุ่มธุรกิจเดียวกัน
รวมถึงการส่งมอบที่ตรงต่อเวลา และคำนึงถึงผลกระทบที่มีต่อสิ่งแวดล้อม
และความปลอดภัยภายในองค์กร

-   ลักษณะของลูกค้า ได้แก่ บริษัท
    และโรงงานอุตสาหกรรมที่นำชิ้นส่วนไปใช้ในการประกอบรถยนต์ จักรยานยนต์ เครื่องใช้ไฟฟ้า
    และกลุ่มอุตสาหกรรมอื่นๆ เช่น เครื่องใช้ในครัวเรือน เฟอร์นิเจอร์ และเครื่องใช้สำนักงาน

-   กลุ่มลูกค้าเป้าหมาย ได้แก่ บริษัท หรือโรงงานอุตสาหกรรมที่ผลิตรถยนต์
    จักรยานยนต์ที่มีชื่อเสียงเป็นที่รู้จักในระดับนานาประเทศ

-   การจำหน่ายและช่องทางการจัดจำหน่าย เป็นบริษัทที่รับจ้างการผลิตและขายโดยตรงกับลูกค้า
    ซึ่งลูกค้าดังกล่าวมีฐานการผลิตส่วนใหญ่อยู่ในประเทศ มีส่วนน้อยเท่านั้นอยู่ต่างประเทศ ซึ่งในปี
    2556 มีสัดส่วนมูลค่าการขายต่างประเทศร้อยละ 0.57 ในประเทศร้อยละ 99.43

-   บริษัทมีการส่งออกสินค้า ได้แก่ ประเทศจีน บราซิล และโปรตุเกส

-   ข้อมูลเกี่ยวกับลูกค้ารายใหญ่มากกว่าร้อยละ 10 ของรายได้รวม

-   ในปี 2556 บริษัทฯ มีรายได้จากลูกค้ารายใหญ่จำนวน 2 รายเป็นจำนวนเงินประมาณ 237
    ล้านบาท และ 104 ล้านบาท

2.2.2 สภาพการแข่งขัน

สภาพการแข่งขันภายในอุตสาหกรรมในปี 2556 มีการแข่งขันค่อนข้างรุนแรง โดยเน้นในด้านราคา
คุณภาพ
และการส่งมอบที่ตรงต่อเวลาประกอบกับการย้ายฐานการผลิตของผู้ผลิตชิ้นส่วนจากต่างประเทศ
ทำให้แนวโน้มการแข่งขันยิ่งทวีความรุนแรงเพิ่มมากขึ้น
เพราะระดับความสัมพันธ์ของผู้ผลิตชิ้นส่วนที่ย้ายมาจากต่างประเทศมีความสัมพันธ์อันดีกับลูกค้าของบริษัทฯ
ทำให้จำนวนคู่แข่งขันจากเดิมที่มีจำนวนมากอยู่แล้วกลับมีจำนวนมากขึ้นอีก
รวมถึงการนำเทคโนโลยีที่ทันสมัยมาใช้ในกระบวนการผลิต

แนวโน้มภาวะอุตสาหกรรมและสภาพการแข่งขันในปี 2557 คาดว่าการแข่งขันค่อนข้างรุนแรง
เนื่องจากสภาวะเศรษฐกิจตกต่ำ และความขัดแย้งทางการเมือง
ส่งผลกระทบให้คำสั่งซื้อชิ้นส่วนของบริษัทฯ ลดลง
ในขณะเดียวกันการแข่งขันทางด้านราคามีแนวโน้มสูงขึ้น ปัจจุบันบริษัทฯ มีคู่แข่งขันหลัก
แบ่งแยกตามกลุ่มธุรกิจ ดังนี้

 - กลุ่มอุตสาหกรรมรถยนต์ คู่แข่งขันหลักมี 9 ราย 

 - กลุ่มอุตสาหกรรมรถจักรยานยนต์ คู่แข่งขันหลักมี 6 ราย

  - กลุ่มอุตสาหกรรมเครื่องใช้ไฟฟ้า คู่แข่งขันหลักมี 10

  - กลุ่มอุตสาหกรรมอื่นๆ อาทิ เช่น อุตสาหกรรมเครื่องใช้ในครัวเรือน คู่แข่งหลักมี 6 ราย

2.3 การจัดหาผลิตภัณฑ์หรือบริการ

(ก) บริษัทฯ มีโรงงานผลิต 2 แห่ง คือ

1. โรงงานเลขที่ 11/1 หมู่14 นิคมอุตสาหกรรมบางชัน ถ. เสรีไทย แขวงมีนบุรี เขตมีนบุรี
กรุงเทพฯ 10510

2. โรงงานเลขที่ 99/8 หมู่ 5 ถ.บางนาตราด กม.38 ตำบลบางสมัคร อำเภอบางปะกง
จังหวัดฉะเชิงเทรา

24180

กำลังการผลิต

+----------------------------+-------------+-------------+-------------+
| รายการ                     | ปี 2556      | ปี 2555      | ปี 2554      |
+----------------------------+-------------+-------------+-------------+
| กำลังการผลิตเต็มที่             | 676,800     | 698,400     | 698,400     |
|                            |             |             |             |
| ชั่วโมงการทำงานของเครื่องจักร   |             |             |             |
| (ช.ม.)                     |             |             |             |
+----------------------------+-------------+-------------+-------------+
| ปริมาณการผลิตจริง             | 439,920     | 489,509     | 488,880     |
|                            |             |             |             |
| ชั่วโมงการทำงานของเครื่องจักร   |             |             |             |
| (ช.ม.)                     |             |             |             |
+----------------------------+-------------+-------------+-------------+
| การใช้กำลังการผลิต (%)        | 65          | 70          | 70          |
+----------------------------+-------------+-------------+-------------+
| อ                          | (11.27)     | 0.13        | 10          |
| ัตราเพิ่ม (ลด) ของปริมาณการผลิต |             |             |             |
+----------------------------+-------------+-------------+-------------+

- จำนวนกะที่ผลิตได้ จำนวน 3 กะ

- จำนวนกะที่ผลิตจริง จำนวน 3 กะ

นโยบายการผลิตที่สำคัญ

บริษัทฯ มีนโยบายที่จะตอบสนองความต้องการของลูกค้าในด้านคุณภาพ ราคา การส่งมอบ
และความต้องการทางเทคนิคต่างๆ ที่ลูกค้าร้องขอ การตรวจสอบสารปนเปื้อนต่างๆ ที่มีในวัตถุดิบ
เพื่อแน่ใจว่าชิ้นส่วนที่ผลิตออกไปจะไม่มีผลในทางลบต่อผู้บริโภค

วัตถุดิบและผู้จำหน่าย 

- วัตถุดิบที่สำคัญ คือ เม็ดพลาสติกไม่สามารถที่จะหาวัตถุดิบอื่นมาทดแทนได้

  - แหล่งที่มาของวัตถุดิบ มีการสั่งซื้อจากใน และต่างประเทศ ส่วนมากเป็นการซื้อผ่านตัวแทนที่อยู่

  ภายในประเทศ โดยลูกค้าจะเป็นผู้กำหนดตัวแทนจำหน่าย

ปัญหาสำคัญที่มีผลกระทบ คือ ราคาน้ำมัน ซึ่งอาจทำให้เกิดการเปลี่ยนแปลงราคาของเม็ดพลาสติก

ผู้จำหน่ายจำนวนสัดส่วนการซื้อภายในประเทศ และต่างประเทศ 

สัดส่วนในการสั่งซื้อวัตถุดิบในประเทศ 100 % สั่งซื้อจากผู้จำหน่าย 30 ราย ทั้งนี้ บริษัทฯ
ได้สั่งซื้อวัตถุดิบจากผู้จำหน่ายรายใหญ่ 2 ราย เป็นจำนวนเงินประมาณ 90 ล้านบาท และ 70
ล้านบาท

บริษัทฯ ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30
ของมูลค่าการซื้อวัตถุดิบทั้งหมด

(ข) กระบวนการผลิตหรือการกำจัดวัตถุดิบเหลือใช้มีผลกระทบต่อสิ่งแวดล้อม

บริษัทฯ ได้ดำเนินการขออนุญาตกรณีการนำสิ่งปฏิกูล หรือวัสดุเหลือใช้ซึ่งมีลักษณะ
และคุณสมบัติเป็นไปตามประกาศ กระทรวงอุตสาหกรรม เรื่อง
การกำจัดสิ่งปฏิกูลหรือวัสดุที่ไม่ใช้แล้ว (พ.ศ. 2548) และประกาศกรมโรงงานอุตสาหกรรม เรื่อง
หลักเกณฑ์และวิธีการปฏิบัติเกี่ยวกับการจัดการสิ่งปฏิกูลหรือวัสดุที่ไม่ใช้แล้ว (พ.ศ. 2551)
ออกนอกบริเวณโรงงานทุกครั้งก่อนออกไปกำจัด ในช่วง 3 ปีที่ผ่านมา บริษัทฯ ไม่มีกรณีข้อพิพาท
หรือกรณีฟ้องร้องเกี่ยวกับสิ่งแวดล้อมแต่อย่างใด

2.4 งานที่ยังไม่ได้ส่งมอบ ณ ปัจจุบัน ไม่มี เนื่องจากลักษณะการประกอบธุรกิจของบริษัทฯ
ไม่เป็นงานโครงการ หรือสร้างชิ้นงานที่มีมูลค่าสูง

3. ปัจจัยความเสี่ยง

บริษัทฯ
ได้ตระหนักถึงความสำคัญของการบริหารความเสี่ยงภายใต้การเปลี่ยนแปลงที่ส่งผลกระทบต่อธุรกิจทั้งจากปัจจัยภายในและภายนอก
โดยถือว่าการบริหารความเสี่ยงเป็นองค์ประกอบที่สำคัญของทุกกระบวนการในการดำเนินธุรกิจของบริษัทฯ
และต้องมีความเชื่อมโยงกันทุกระดับ จึงได้กำหนดเป็นนโยบายบริหารความเสี่ยงทั้งองค์กร
พนักงานทุกคนต้องปฏิบัติตาม
และมีการจัดตั้งคณะกรรมการบริหารความเสี่ยงเพื่อทำหน้าที่บริหารความเสี่ยงในภาพรวมให้เกิดประโยชน์สูงสุด
สำหรับการบริหารความเสี่ยงในระดับองค์กรจะมีการบริหารจัดการอย่างเป็นระบบภายใต้การกำกับดูแลของกรรมการผู้จัดการ
และความเสี่ยงในระดับปฏิบัติงานจะอยู่ภายใต้การกำกับดูแลของผู้บริหารที่รับผิดชอบการปฏิบัติงานในหน่วยงานนั้น
ๆ
โดยถือเป็นหน้าที่รับผิดชอบของทุกหน่วยงานในการจัดการและควบคุมความเสี่ยงให้อยู่ในระดับที่ยอมรับได้
โดยมีปัจจัยความเสี่ยงดังนี้

1.  ความเสี่ยงด้านการดำเนินธุรกิจ

ความเสี่ยงจากการขาดแคลนแรงงาน เนื่องจากต้นปี 2556
รัฐบาลมีนโยบายปรับอัตราค่าจ้างขั้นต่ำเท่ากันทั้งประเทศทำให้เกิดการเคลื่อนย้ายแรงงานจากสถานประกอบการหนึ่งไปยังสถานประกอบการหนึ่ง
เพราะไม่มีความแตกต่าง หรือความได้เปรียบในเรื่องอัตราค่าจ้าง
ส่วนใหญ่แล้วแรงงานดังกล่าวจะมาจากทุกภาคส่วนของประเทศ
แรงงานบางส่วนได้ย้ายกลับภูมิลำเนา จึงทำให้บริษัทฯ ประสบปัญหาขาดแคลนแรงงาน
ทำให้มีต้นทุนในการผลิตสูงขึ้น อย่างไรก็ดีบริษัทฯ จึงได้มีการลดความเสี่ยงนี้ด้วยการ
นำระบบออโตเมชั่นเข้ามาใช้ในกระบวนการผลิตเพิ่มมากขึ้น และมีการอบรมให้ความรู้
เพื่อเพิ่มทักษะให้กับพนักงาน

2.  ความเสี่ยงด้านการให้สินเชื่อ

บริษัทฯ มีความเสี่ยงด้านการให้สินเชื่อที่เกี่ยวเนื่องกับลูกหนี้การค้าและลูกหนี้อื่น
ฝ่ายบริหารควบคุมความเสี่ยงนี้โดยการกำหนดให้มีนโยบายและวิธีการในการควบคุมสินเชื่อที่เหมาะสม
ดังนั้นบริษัทฯ จึงไม่คาดว่าจะได้รับความเสียหายที่เป็นสาระสำคัญจากการให้สินเชื่อ
นอกจากนี้การให้สินเชื่อของบริษัทฯไม่มีการกระจุกตัว

เนื่องจากบริษัทฯ มีฐานของลูกค้าที่หลากหลายและมีอยู่จำนวนมากรายจำนวนเงินสูงสุดที่บริษัทฯ
อาจต้องสูญเสียจากการให้สินเชื่อคือมูลค่าตามบัญชีของลูกหนี้การค้าและลูกหนี้อื่นที่แสดงอยู่ในงบแสดงฐานะการเงิน

3.  ความเสี่ยงจากวัตถุดิบที่มีความสำคัญต่อการผลิต

บริษัทฯ ซื้อเม็ดพลาสติก 100% เป็นการสั่งซื้อจากตัวแทนในประเทศ
โดยการซื้อเป็นสกุลเงินบาทราคาเม็ดพลาสติกในตลาดโลกมีผลกระทบอย่างมากต่อต้นทุนวัตถุดิบของสินค้าพลาสติก
เนื่องจากเม็ดพลาสติกเป็นผลพลอยได้จากการกลั่นน้ำมันดิบ
หากราคาน้ำมันดิบในตลาดโลกสูงขึ้นก็มีผลทำให้
ราคาเม็ดพลาสติกเพิ่มสูงขึ้นรวมถึงต้นทุนการผลิตที่เพิ่มขึ้นตามด้วยดังนั้นความผันผวนที่แตกต่างกันออกไปตามสภาพตลาดและปัจจัยอื่นๆ
เช่น ระดับของอุปสงค์และอุปทาน อัตราแลกเปลี่ยนเงินตราต่างประเทศ เป็นต้น ดังนั้น
หากราคาเม็ดพลาสติกในตลาดโลกสูงขึ้นก็จะทำให้ราคาเม็ดพลาสติกในประเทศสูงขึ้นตามไปด้วยซึ่งบริษัทฯ
มีแนวทางรองรับความเสี่ยงดังนี้

1.  มีการตรวจสอบและเปรียบเทียบราคาเม็ดพลาสติกจากผู้ขายมากกว่า 1 ราย ก่อนการสั่งซื้อ

2.  ติดตามแนวโน้มราคาเม็ดพลาสติกจากผู้ขายภายในประเทศและต่างประเทศ

3.  หากมีการขึ้นราคาของเม็ดพลาสติก บริษัทฯ
    ไม่ต้องรับภาระความเสี่ยงจากความผันผวนของราคาเม็ดพลาสติกเนื่องจากลูกค้าได้ตกลงร่วมกันว่าจะเป็นผู้รับความเสี่ยงนั้นโดยการรับภาระจากการปรับราคาของผลิตภัณฑ์ตามการเปลี่ยนแปลงของราคาวัตถุดิบ

    1.  ความเสี่ยงจากอัตราแลกเปลี่ยน

  บริษัทฯ พิจารณาว่าความเสี่ยงจากอัตราแลกเปลี่ยนอยู่ในระดับต่ำ
  เนื่องจากปริมาณของรายการที่เป็นเงินตราต่างประเทศซึ่งเกิดขึ้นในระหว่างปีมีน้อยรายการและจำนวนเงินของแต่ละรายการเป็นจำนวนที่ค่อนข้างต่ำ

2.  ความเสี่ยงจากอัตราดอกเบี้ย

  บริษัทฯ
  มีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากธนาคารและพันธบัตรรัฐบาล
  อย่างไรก็ตาม
  เนื่องจากสินทรัพย์และหนี้สินทางการเงินส่วนใหญ่ไม่มีดอกเบี้ยหรือมีอัตราดอกเบี้ยที่ปรับขึ้นลงตามอัตราตลาด
  หรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบันความเสี่ยงจากอัตราดอกเบี้ยของบริษัทฯ
  และบริษัทย่อยจึงอยู่ในระดับต่ำ

3.  ความเสี่ยงจากการเกิดอุทกภัย

  จากการเกิดอุทกภัยครั้งใหญ่ในปี 2554 บริษัทฯ ได้รับผลกระทบจากอุทกภัยดังกล่าวเพียงเล็กน้อย
  เพราะได้การทำการป้องกันอุทกภัยร่วมกับการนิคมอุตสาหกรรม ทำให้มีผลกระทบเพียงเล็กน้อย
  ในกรณีที่มีการย้ายแม่พิมพ์ไปผลิตที่โรงงานบางปะกง จากเหตุการณ์ดังกล่าวบริษัทฯ
  ได้มีการทำกำแพงกั้นน้ำตรงบริเวณจุดที่มีความเสี่ยงเสร็จเรียบร้อยแล้วในปี 2556

4. ทรัพย์สินที่ใช้ในการประกอบธุรกิจ

 ทรัพย์สินถาวรของบริษัท มีรายละเอียดดังนี้

+-------+-------------+---------+-----------+------------+----------+
| ส่วนขอ | สถานที่ตั้ง     | ขนาด    | การถือสิทธิ์  | วัต         | มูลค่าตาม  |
| งบริษัท |             |         |           | ถุประสงค์ของ |          |
|       |             |         |           |            | บ        |
|       |             |         |           | การถือครอง  | ัญชีล้านบาท |
+-------+-------------+---------+-----------+------------+----------+
| ที่ดิน   | 11/1 หมู่ 14  | 25 ไร่ 2 | ถือก       | ที่ตั้งอ       | 10.40    |
|       | เขตนิคมอุตส   | งาน     | รรมสิทธิ์เต็ม | าคารโรงงาน |          |
|       | าหกรรมบางชัน |         |           |            |          |
|       | มีนบุรี        | 57      |           |            |          |
|       | กรุงเทพฯ     | ตารางวา |           |            |          |
+-------+-------------+---------+-----------+------------+----------+
| ที่ดิน   | ตำบล        | 15 ไร่ 3 | ถือก       | ที่ตั้งอ       | 69.80    |
|       | บางสมัคร อ.  | งาน 100 | รรมสิทธิ์เต็ม | าคารโรงงาน |          |
|       | บางปะกง     | ตารางวา |           |            |          |
|       |             |         |           |            |          |
|       | จ.          |         |           |            |          |
|       | ฉะเชิงเทรา   |         |           |            |          |
+-------+-------------+---------+-----------+------------+----------+
| อาคาร | 11/1 หมู่ 14  | 11 หลัง  | ถือก       | ท          | 29.98    |
|       | เข          |         | รรมสิทธิ์เต็ม | ี่ตั้งอาคารโรง |          |
|       | ตนิคมอุตสาหกร |         |           | งานสำนักงาน |          |
|       | รมบางชันมีนบุรี |         |           |            |          |
|       | กรุงเทพฯ     |         |           |            |          |
+-------+-------------+---------+-----------+------------+----------+
| อาคาร | บางปะกง     | 3 หลัง   | ถือก       | ที่ตั้งอ       | 52.64    |
|       |             |         | รรมสิทธิ์เต็ม | าคารโรงงาน |          |
|       | ตำบล        |         |           |            |          |
|       | บางสมัคร อ.  |         |           |            |          |
|       | บางปะกง     |         |           |            |          |
|       |             |         |           |            |          |
|       | จ.          |         |           |            |          |
|       | ฉะเชิงเทรา   |         |           |            |          |
+-------+-------------+---------+-----------+------------+----------+
| เคร   | บางชัน       | 73      | ถือก       | ผลิตช       | 15.04    |
| ื่องจักร |             | เครื่อง   | รรมสิทธิ์เต็ม | ิ้นส่วนพลาสติก |          |
|       | เค          |         |           |            |          |
|       | รื่องฉีดพลาสติก | 34      |           | ผลิตแม่พิมพ์   |          |
|       |             | เครื่อง   |           |            |          |
|       | เครื่อง       |         |           |            |          |
|       | จักรผลิตแม่พิมพ์ |         |           |            |          |
+-------+-------------+---------+-----------+------------+----------+
| เคร   | บางปะกง     | 23      | ถือก       | ผลิตช       | 4.03     |
| ื่องจักร |             | เครื่อง   | รรมสิทธิ์เต็ม | ิ้นส่วนพลาสติก |          |
|       | เค          |         |           |            |          |
|       | รื่องฉีดพลาสติก |         |           |            |          |
+-------+-------------+---------+-----------+------------+----------+

ส่วนทรัพย์สินประเภทอื่น เช่น เครื่องมือเครื่องใช้โรงงาน อุปกรณ์และเครื่องตกแต่งสำนักงาน
ยานพาหนะ และทรัพย์สินระหว่างติดตั้ง มูลค่าสุทธิตามบัญชีจำนวน 91.11 ล้านบาท
รวมมูลค่าทรัพย์สินสุทธิตามบัญชี ณ วันที่ 31 ธันวาคม 2556 มูลค่า 273 ล้านบาท

มูลค่าสินทรัพย์สุทธิไม่ได้นำไปค้ำประกันหรือก่อภาระผูกพันใด ๆ

ทรัพย์สินถาวรของบริษัทย่อย

  -ไม่มี-

บริษัทเป็นเจ้าของเครื่องหมายการค้าสำคัญ ลิขสิทธิ์ หรือทรัพย์สินทางปัญญาอื่น

บริษัทฯ
มีโปรแกรมคอมพิวเตอร์สำหรับระบบงานบัญชีและออกแบบแม่พิมพ์ถือเป็นทรัพย์สินไม่มีตัวตนมูลค่าสุทธิ
2.17 ล้านบาท

4.2 นโยบายในการลงทุนในบริษัทย่อย บริษัทร่วม

-   ในปัจจุบันบริษัทฯ ไม่มีนโยบายในการลงทุนในบริษัทย่อย และบริษัทร่วมเพิ่มเติม

    3.  การประเมินราคาทรัพย์สิน

-   ในระหว่างปี 2556 บริษัทฯ ไม่มีการประเมินราคาทรัพย์สิน
    เนื่องจากไม่มีการเปลี่ยนแปลงอย่างมีนัยสำคัญ

  5. ข้อพิพาททางกฎหมาย

- ในปัจจุบันข้อพิพาททางกฎหมายไม่มี –

6. ข้อมูลทั่วไปและข้อมูลสำคัญอื่น

6.1. ข้อมูลทั่วไป

ข้อมูลทั่วไปของบริษัท ยูเนี่ยนพลาสติก จำกัด (มหาชน)

-   ประกอบธุรกิจประเภท ผลิตและรับจ้างฉีดชิ้นส่วนพลาสติกและผลิตแม่พิมพ์

-   ที่ตั้งสำนักงานใหญ่ 11/1 หมู่ 14 นิคมอุตสาหกรรมบางชัน ถนนเสรีไทย

  แขวงมีนบุรี เขตมีนบุรี กรุงเทพมหานคร 10510

  โทร 0-2517-0109-14 แฟกซ์ 0-2517-0529

  Website : http://www.unionplastic.co.th

-   ที่ตั้งสำนักงานสาขาที่ 1 99/8 หมู่ 5 ถนนบางนา-ตราด (กม.38) ต.บางสมัคร

  อ.บางปะกง จ.ฉะเชิงเทรา 24180

  โทร (038) 842-415-18,571-741-5 แฟกซ์ (038) 842-418

-   ทุนจดทะเบียน หุ้นสามัญ 25,000,000 หุ้น มูลค่าหุ้นละ 10 บาท ชำระแล้ว

  เต็มมูลค่าหุ้น

นิติบุคคลที่บริษัทฯ ถือหุ้นตั้งแต่ร้อยละ 10 ขึ้นไป

บริษัทร่วม บริษัท พีเอสวี โมลด์ จำกัด

  ประกอบธุรกิจประเภท รับจ้างผลิต ผลิต
  จำหน่ายแม่พิมพ์สำหรับผลิตอุปกรณ์และเครื่องมือเครื่องใช้ทุกชนิด

  ที่ตั้งสำนักงานใหญ่ 46/36 หมู่ 9 ต.บางปลา อ.บางพลี จ.สมุทรปราการ 10540โทร.
  0-2315-5161-3

  ทุนจดทะเบียน หุ้นสามัญ 1,000,000 หุ้น มุลค่าหุ้นละ 10 บาท ชำระแล้วเต็มมูลค่าหุ้น

  สัดส่วนการถือหุ้นของบริษัทฯ 249,999 หุ้น คิดเป็นร้อยละ 25 ของจำนวนหุ้นทั้งหมด

บริษัทที่เกี่ยวข้อง บริษัท ยูเนี่ยนนิฟโก้ จำกัด

ประกอบธุรกิจประเภท ผลิตชิ้นส่วนพลาสติก

  ที่ตั้งสำนักงานใหญ่ 99/11 หมู่ 5 ถนนบางนา-ตราด (ก.ม.38) ต.บางสมัคร

  อ.บางปะกง จ.ฉะเชิงเทรา 24180

โทร. (038) 842-130-5 แฟกซ์ (038) 842-129

  ทุนจดทะเบียน หุ้นสามัญ 1,000,000 หุ้น มูลค่าหุ้นละ 100 บาท ชำระแล้ว เต็มมูลค่าหุ้น

  สัดส่วนการถือหุ้นของบริษัทฯ 199,976 หุ้น คิดเป็นร้อยละ 19.9976 ของจำนวนหุ้นทั้งหมด

บุคคลอ้างอิงอื่น ๆ

-   นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย ) จำกัด

  ที่ตั้งสำนักงานใหญ่ 62 อาคารตลาดหลักทรัพย์แห่งประเทศไทย ถนนรัชดาภิเษก คลองเตย
  กรุงเทพฯ 10110

โทร. 0-2359-1200-1 แฟกซ์ 0-2359-1259

  ที่ทำการนายทะเบียนหลักทรัพย์ อาคารสถาบันวิทยาการตลาดทุน

  2/7 หมู่ 4 (โครงการนอร์ธปาร์ค) ถนนวิภาวดีรังสิต แขวงทุ่งสองห้อง เขตหลักสี่

  กรุงเทพฯ 10210

โทร.0-2596-9000 แฟกซ์ 0-2832-4994-6

-   ผู้สอบบัญชี บริษัท สำนักงาน เอินส์ท แอนด์ ยัง จำกัด

  นายณรงค์ พันตาวงษ์ และ/หรือนายเติมพงษ์ โอปนพันธุ์ และ/หรือนางสาวทิพวัลย์ นานานุวัฒน์
  ผู้สอบบัญชีรับอนุญาตเลขทะเบียน 3315, 4501 และ 3459 ตามลำดับ

  ที่ตั้งสำนักงานใหญ่ 193/136-137 ชั้น 33 เลครัชดาออฟฟิศคอมเพล็กซ์ ถนนรัชดาภิเษก
  คลองเตย

  กรุงเทพฯ 10110

โทร.0-2264-0777 แฟกซ์ 0-2264-0789,0-2264-0790

6.2. ข้อมูลสำคัญอื่นที่มีผลกระทบต่อการตัดสินใจของผู้ลงทุน

บริษัทฯ ไม่ได้เปิดเผยข้อมูลสำคัญอื่นต่อนักวิเคราะห์ หรือกลุ่มนักลงทุนกลุ่มอื่น